สรุปภาวะตลาดต่างประเทศ ประจำวันที่ 15 พ.ย. 2562
สรุปภาวะตลาดต่างประเทศ ประจำวันที่ 15 พ.ย. 2562
สรุปภาวะตลาดต่างประเทศ ประจำวันที่ 15 พ.ย. 2562
18 พ.ย. 2562

ดัชนีดาวโจนส์ตลาดหุ้นนิวยอร์กปิดพุ่งขึ้นทำนิวไฮเมื่อวันศุกร์ (15 พ.ย.) โดยได้แรงหนุนจากความเชื่อมั่นครั้งใหม่เกี่ยวกับการทำข้อตกลงการค้าระหว่างสหรัฐ-จีน และตลาดขานรับยอดค้าปลีกของสหรัฐที่เพิ่มขึ้นเกินคาด
ดัชนีเฉลี่ยอุตสาหกรรมดาวโจนส์ปิดที่ 28,004.89 จุด เพิ่มขึ้น 222.93 จุด หรือ +0.80%, ดัชนี S&amp;P500 ปิดที่ 33,120.46 จุด เพิ่มขึ้น 23.83 จุด หรือ +0.77% และดัชนี Nasdaq ปิดที่ 8,540.83 จุด เพิ่มขึ้น 61.81 จุด หรือ +0.73%
 
ตลาดหุ้นยุโรปปิดปรับตัวขึ้นเมื่อวันศุกร์ (15 พ.ย.) และบวกขึ้นเป็นสัปดาห์ที่ 6 ติดต่อกัน โดยได้แรงหนุนจากการที่ดัชนีดาวโจนส์ตลาดหุ้นวอลล์สตรีทพุ่งขึ้นสูงเป็นประวัติการณ์ขานรับความเห็นเชิงบวกของเจ้าหน้าที่ทำเนียบขาวเกี่ยวกับการเจรจาการค้าสหรัฐ-จีน
ดัชนี Stoxx Europe 600 บวก 0.40% ปิดที่ 406.04 จุด
ดัชนี CAC-40 ตลาดหุ้นฝรั่งเศสปิดที่ 5,939.27 จุด เพิ่มขึ้น 38.20 จุด หรือ +0.65%, ดัชนี DAX ตลาดหุ้นเยอรมันปิดที่ 13,241.75 จุด เพิ่มขึ้น 61.52 จุด หรือ +0.47% และ ดัชนี FTSE 100 ตลาดหุ้นลอนดอนปิดที่ 7,302.94 จุด เพิ่มขึ้น 10.18 จุด หรือ +0.14%
 
ตลาดหุ้นลอนดอนปิดปรับตัวขึ้นเมื่อวันศุกร์ (15 พ.ย.) โดยได้แรงหนุนจากความหวังครั้งใหม่เกี่ยวกับการทำข้อตกลงการค้าระหว่างสหรัฐ-จีน และแนวโน้มที่พรรคอนุรักษ์นิยมจะชนะการเลือกตั้งทั่วไปในอังกฤษด้วยเสียงข้างมากในเดือนธ.ค.นี้ ได้ช่วยหนุนตลาดด้วย
ดัชนี FTSE 100 ตลาดหุ้นลอนดอนปิดที่ 7,302.94 จุด เพิ่มขึ้น 10.18 จุด, +0.14%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (15 พ.ย.) โดยได้แรงหนุนจากความหวังที่ว่าสหรัฐและจีนใกล้ที่จะบรรลุข้อตกลงการค้า, แนวโน้มที่โอเปกจะปรับลดการผลิตน้ำมันลงอีก และจำนวนแท่นขุดเจาะน้ำมันในสหรัฐลดลงในสัปดาห์นี้
สัญญาน้ำมันดิบ WTI ส่งมอบเดือนธ.ค. เพิ่มขึ้น 95 เซนต์ หรือ 1.7% ปิดที่ 57.72 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค. เพิ่มขึ้น 1.02 ดอลลาร์ หรือ 1.61% ปิดที่ 63.30 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อวันศุกร์ (15 พ.ย.) เนื่องจากนักลงทุนเทขายทองในฐานะสินทรัพย์ปลอดภัย หลังจากตลาดหุ้นสหรัฐพุ่งขึ้นสู่ระดับสูงสุดครั้งใหม่ ท่ามกลางความเชื่อมั่นที่เพิ่มขึ้นเกี่ยวกับความคืบหน้าในการเจรจาการค้าระหว่างสหรัฐ-จีน
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 4.90 ดอลลาร์ หรือ 0.33% ปิดที่ 1,468.50 ดอลลาร์/ออนซ์ และตลอดทั้งสัปดาห์นี้ สัญญาทองคำปรับตัวขึ้นราว 0.4%
สัญญาโลหะเงินส่งมอบเดือนธ.ค. ลดลง 8 เซนต์ หรือ 0.47% ปิดที่ 16.948 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 11.70 ดอลลาร์ หรือ 1.33% ปิดที่ 894.50 ดอลลาร์/ออนซ์
ส่วนสัญญาพัลลาเดียมส่งมอบเดือนธ.ค. ร่วงลง 19.60 ดอลลาร์ หรือ 1.2% ปิดที่ 1,682.50 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (15 พ.ย.)  เนื่องจากนักลงทุนขายดอลลาร์ออกมา หลังจากสหรัฐเปิดเผยข้อมูลเศรษฐกิจต่ำกว่าคาด
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.17% สู่ระดับ 97.9999
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1052 ดอลลาร์ จากระดับ 1.1022 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2901 ดอลลาร์ จากระดับ 1.2876 ดอลลาร์ ส่วนดอลลาร์ออสเตรเลียแข็งค่าสู่ระดับ 0.6815 ดอลลาร์สหรัฐ จากระดับ  0.6784 ดอลลาร์สหรัฐ
ดอลลาร์สหรัฐอ่อนค่าลงสู่ระดับ 1.3228  ดอลลาร์แคนาดา จากระดับ 1.3256 ดอลลาร์แคนาดา แต่ดอลลาร์สหรัฐแข็งค่าเมื่อเทียบกับเงินเยน ที่ระดับ 108.81 เยน จากระดับ 108.39 เยน และแข็งค่าเมื่อเทียบกับฟรังก์สวิส ที่ระดับ 0.9902 ฟรังก์ จากระดับ 0.9880 ฟรังก์